**Հ Ա Շ Վ Ե Տ Վ ՈՒ Թ Յ ՈՒ Ն**

**ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչության 2019 թվականի ապրիլ**

**ամսվա կատարած աշխատանքների**

ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչությունը 2019 թվականի ապրիլ ամսվա ընթացքում կատարել է հետևյալ աշխատանքները.

1. ՀՀ կառավարության «Հայաստանի Հանրապետության կառավարության 2014 թվականի հունվարի 30-ի N 145-Ն որոշման մեջ լրացումներ և փոփոխություն կատարելու և 2018 թվականի փետրվարի 1-ի N 72-Ն որոշումն ուժը կորցրած ճանաչելու մասին» որոշման նախագիծն ուղարկվել է ՀՀ կառավարություն:

2. «Հայաստանի Հանրապետության կառավարության 2015 թվականի փետրվարի 26-ի N 185-Ն և հունիսի 4-ի N 582-Ն որոշումների մեջ փոփոխություններ և լրացումներ կատարելու մասին» ՀՀ կառավարության որոշման նախագիծը դրվել է շրջանառության մեջ:

3. «Հայաստանի Հանրապետության կառավարության 2014 թվականի հունվարի 30-ի N 145-Ն որոշման մեջ լրացումներ և փոփոխություններ կատարելու մասին» որոշման նախագիծն ուղարկվել է ՀՀ Կառավարություն:

4. Ապրիլ ամսվա ընտանեկան և սոցիալական նպաստի վճարման ցուցակում ընդգրկվել են 89087 ընտանիք, իսկ նախկին ԽՍՀՄ Խնայբանկի ՀԽՍՀ հանրապետական բանկում մինչև 1993 թվականի հունիսի 10-ը ներդրված դրամական ավանդների դիմաց փոխհատուցման վճարման ցուցակում` 570 անձ:

5. «Գազպրոմ Արմենիա» և «Հայաստանի էլեկտրական ցանցեր» ՓԲԸ-ին տրամադրվել են ընտանիքների անապահովության գնահատման համակարգում հաշվառ­ված անապահովության «20.00» միավորից բարձր անապահովության միավոր ունեցող ընտանիքների ցուցակներ, որի արդյունքում 69336 ընտանիքներն ունեն տարեկան 600 խորանարդ մետր բնա­կան գազի սպառման և 101498 ընտանիք` էլեկտրական էներգիայի համար նվազ սակագներով վճարման իրավունք:

6. Հանրապետության բոլոր 55 սոցիալական աջակցություն տրամադրող տարածքային մարմինների (ՍԱՏՄ) կողմից ներկայացվող պետական նպաստների և ավանդների փոխհատուցման համակարգերից դուրս մնացած ընտանիքների 2019 թվականի ապրիլ ամսվա վճարման ցուցակներում նպաստի կամ ավանդների փոխհատուցման իրավունքի վերականգնման հիմքերի ուսումնասիրություն և առաջարկության ներկայացում:

7. Հանրապետության բոլոր ՍԱՏՄ-ների կողմից ներկայացված պետական նպաստներից դուրս մնացած ընտանիքների 2019 թվականի ապրիլ ամսվա վճարման ցուցակներում նպաստի իրավունքի վերականգնման վերաբերյալ ներկայացված տեղեկատվության ամփոփում:

8. Հանրապետության բոլոր ՍԱՏՄ-ների կողմից ներկայացված պետական նպաստների 2019 թվականի մարտ ամսվա վճարման վերաբերյալ փոխադարձ հաշվետվության ակտերի ընդունում և ամփոփում:

9. ՍԱՏՄ-ներին տրամադրվել է հարակից բազաներից ստացված 2019թ. մարտի 1-ի դրությամբ ՀՀ զբաղվածության ոլորտի գործառույթների իրականացնող «Գործ» և ԱԳՀ-ում հաշվառված անձանց տվյալների համադրման արդյունքները, հաշմանդամների հաշվառման «Փյունիկ» և ԱԳՀ-ում հաշվառված անձանց տվյալների համադրման արդյունքները, էլեկտրոնային կենսաթոշակ տեղեկատվական համակարգում ընդգրկված՝ կենսաթոշակ և ԱԳՀ-ում հաշվառված անձանց տվյալների համադրման արդյունքները, մինչև 2 տարեկան երեխաների խնամքի նպաստ ստացող և ԱԳՀ-ում հաշվառված անձանց տվյալների համադրման արդյունքները, ԿԴԻԳ տեղեկատվական համակարգում հաշվառված պետական և ոչ պետական մանկատներում բնակվող երեխաների և ԱԳՀ-ում հաշվառված անձանց տվյալների համադրման արդյունքները, սոցիալական պաշտպանության ծրագրերում ընդգրկված տարեցների հաշվառման և ԱԳՀ-ում հաշվառված անձանց տվյալների համադրման արդյունքները, պետ.ռեգիստրից ստացված, մաքսային գործարքներ կատարած, պետ.ավտոտեսչությունից ստացված տեղեկատվության ցուցակների վերաբերյալ տեղեկատվությունները:

10. Իրականացվել է ՀՀ նախարարություններից և այլ պետական մարմիններից ստացված տեղեկատվության ՍԱՏՄ-ների կողմից 2019 թվականի մարտ ամսին կիրառման վերաբերյալ հաշվետվությունների ստացումը և ամփոփումը:

11. «Հայփոստ» ՓԲԸ-ից և «Նորք» տեղեկատվավերլուծական կենտրոնից ստացվել, համեմատվել և ամփոփվել են պետական նպաստների 2019 թվականի մարտ ամսվա վճարման տվյալները:

12. «Հայփոստ» ՓԲԸ-ին մատուցած ծառայությունների դիմաց վճարելու համար տրվել է պետական նպաստների և վճարման մասին եզրակացություն:

13. ՀՀ ԱՍՀՆ սոցիալական ապահովության պետական ծառայություն է ներկայացվել պետական նպաստների 2019 թվականի ապրիլ ամսվա վճարման համար անհրաժեշտ ֆինանսական միջոցների հայտ-պահանջագրերը, ինչպես նաև համակարգվել է պետական նպաստների վճարման աշխատանքները:

14. Պարբերաբար կազմակերպվել են քննարկումներ` «Նորք» ՏՎԿ-ի և ոստիկանության և վիզաների վարչության, Կառավարությանն առընթեր անշարժ գույքի կադաստրի պետական կոմիտեի կողմից տրամադրված տեղեկատվական բազաների համադրման արդյունքում առաջացած անճշտությունների վերաբերյալ:

15. Վարչության աշխատակիցների կողմից իրականացվել է «ՎՏԲ-Հայաստան բանկ» ՓԲԸ-ի կողմից տրված տեղեկանքների տրամադրման աշխատանքները սոցիալական աջակցության տարածքային մարմիններին:

16. Վարչության աշխատակիցների կողմից իրականացվել է քաղաքացիների ընդունելություն և նրանց դիմումների պատասխանների կազմում:

17. Վարչության նպաստների բաժնի պետը աշխատանքի և սոցիալական հարցերի նախարարի տեղակալի հետ մասնակցել է քաղաքացիների ընդունելությանը:

18. Ապրիլ ամսվա ընթացքում վարչության աշխատակիցները պատասխանել են նախարարություն ներկայացրած 789 գրությունների և դիմումների (351), որից 171-ը հատուկ հսկողության:

19. Տրամադրվել է մեթոդական օգնություն ՍԱՏՄ-ների աշխատողներին, կատարվել են մի շարք վերլուծություններ, կազմվել են տեղեկանքներ, գրություններ, կատարվել են ղեկավարության տրված հանձարարականները և այլն:

20. Այլ ընթացիկ և չպլանավորված աշխատանքներ:

 **ՍՈՑԻԱԼԱԿԱՆ ԱՋԱԿՑՈՒԹՅԱՆ**

 **ՎԱՐՉՈՒԹՅԱՆ ՊԵՏ Ա. ՄԻՆԱՍՅԱՆ**

**06.05.2019թ.**